《贺新郎 陈架阁家盆藕间岁复开》
元代·袁士元

淡月黄昏里，粉墙阴，盆池漾绿，藕花初吐。悄似飞来双属玉，风动翩翩素羽。

漫引得、人人争睹。拍手阑干惊欲起，□怅然、并立长凝伫。

思往事，意容与。

当年妙选登莲署。正花开、邀朋醉赏，尚留佳句。藏白收香今六载，还我风流检府。

最好□、冰姿清楚。一点炎尘曾不染，纵盘根错节仍如许。

花为我，笑无语。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。